Document ID: 31983R0084

Komisijas Regula (EEK) Nr. 84/83
(1983. gada 14. janvāris),
ar ko groza Regulu (EEK) Nr. 1391/78, ar kuru paredz grozītos noteikumus par to, kā piemērot piemaksu sistēmu par piena un piena produktu nerealizāciju un piena govju ganāmpulku pārveidošanu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1977. gada 17. maija Regulu (EEK) Nr. 1078/77, ar ko ievieš piemaksu sistēmu par piena un piena produktu nerealizāciju un piena govju ganāmpulku pārveidošanu [1], kurā jaunākie grozījumi izdarīti ar Regulu (EEK) Nr. 1365/80 [2], un jo īpaši tās 7. pantu,
tā kā 12. panta 4. punkts Komisijas Regulā (EEK) Nr. 1391/78 [3], kurā jaunākie grozījumi izdarīti ar Regulu (EEK) Nr. 2735/80 [4], paredz piemaksas samazināšanu, ja pārveides perioda ceturtajā gadā netiek pildīti Regulas (EEK) Nr. 1078/77 3. panta 2. punkta c) apakšpunktā minētie pienākumi; tā kā pieredze rāda, ka ir nepieciešams attiecināt šo nosacījumu uz visu pārveides periodu;
tā kā ir nepieciešams arī noteikt kompetentu iestāžu pilnvaras, ja paziņojums netiek iesniegts vai tiek iesniegts ar nokavēšanos;
tā kā Komisijas Regulu (EEK) Nr. 1307/77 [5] un Komisijas Regulu (EEK) Nr. 1391/78 piemērošanas pieredze rāda, ka ir nepieciešams atvieglot nosacījumus, kas saistīti ar identitātes kartes oriģināla uzrādīšanu, ja dzīvnieks tiek eksportēts uz citu dalībvalsti;
tā kā Piena un piena produktu pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Ar šo Regulu (EEK) Nr. 1391/78 groza šādi:
1. Regulas 5. panta 3. punktam pievieno šādu daļu:
"Ja šāds paziņojums nav iesniegts vai ir iesniegts ar nokavēšanos, kompetentā iestāde pārbauda, vai ražotājs ir izpildījis nosacījumu, kas minēts Regulas (EEK) Nr. 1078/77 2. panta 2. punkta pēdējā apakšpunktā un 3. panta 2. punkta otrajā apakšpunktā."
2. Regulas 8. pantu papildina ar šādu 6. punktu:
"6. Ja trīs mēnešus pēc nodošanas identifikācijas karti nav iespējams iesniegt vai to nav iespējams iesniegt pienācīgi aizpildītu, neatkarīgi no 4. punkta dalībvalsts var pieņemt jebkuru citu dokumentu, kas sniedz līdzvērtīgas garantijas kā nokaušanas, nāves vai eksporta pierādījums."
3. Šādu daļu iekļauj pēc 9. panta 4. punkta pirmā daļas:
"Ja šāds paziņojums nav iesniegts vai ir iesniegts ar nokavēšanos, dalībvalsts pārbauda, vai saņēmējs pārņems saistības saskaņā ar piemaksu sistēmu."
4. Regulas 12. panta 4. punktu aizstāj ar šo:
"4. Neatkarīgi no 9. panta 1. punkta gadījumā, ko nevar uzskatīt par force majeure un kurā pārveides piemaksas saņēmējs vairs pārveides perioda ceturtajā gadā nepilda Regulas (EEK) Nr. 1078/77 3. panta 2. punkta c) apakšpunktā minēto pienākumu, atmaksājamās piemaksas summa vai, ja viņam vēl nav izmaksāts atlikums, tad ieturamā summa par katru gadu, attiecībā uz kuru nav izpildīts iepriekšminētais pienākums, ir vienāda ar 25 % no kopējās piemaksas summas, uz kuru viņam būtu bijušas tiesības, samazinot šo procentuālo daļu katram gadam atbilstoši starpībai starp turēto ganāmpulka vienību skaitu un pieprasīto ganāmpulka vienību skaitu."
2. pants
Saskaņā ar Regulas (EEK) Nr. 1307/77 1. pantu vai Regulas (EEK) Nr. 1391/78 4. panta 1. punktu uz atbalsta pieprasījumiem, kas ir iesniegti pēc 1977. gada 1. jūlija, attiecas 1. panta 1. un 3. punkts un pēc ieinteresētās puses lūguma 1. panta 2. un 4. punkts.
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1983. gada 14. janvārī

Labels: 12
17
6